**ส่วนที่ 1**

**บทนำ**

**1. ความสำคัญของการติดตามและประเมินผล**

 การติดตาม (Monitoring) และ การประเมิน (Evaluation) เป็นกระบวนการที่แตกต่างกันมีจุดหมายไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoringand Evaluation) มาประสานใช้ด้วยกันอย่างเหมาะสม จะช่วยให้นายกองค์การบริหารส่วนตำบลควนเมา พนักงานส่วนตำบล พนักงานจ้าง และ สมาชิกสภาองค์การบริหารส่วนตำบลควนเมาสามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผลการติตามและประเมินผลแผนพัฒนาท้องถิ่นสี่ปีขององค์การบริหารส่วนตำบลควนเมาจึงเป็นการติดตามผลที่ให้ความสำคัญ ดังนี้

 1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาองค์การบริหารส่วนตำบลควนเมาหรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

 2. ผลการใช้ปัจจัยหรือทรัพยากรต่าง ๆ ในการพัฒนาองค์การบริหารส่วนตำบลควนเมาตรวจสอบดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร

 3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

 4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์การบริหารส่วนตำบลควนเมาว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่นสี่ปี (พ.ศ. 2561-2564) โครงการ กิจกรรมต่าง ๆ ซึ่งอาจเกิดจากนายกองค์การบริหารส่วนตำบลควนเมาสมาชิกสภาองค์การบริหารส่วนตำบลควนเมา ปลัดองค์การบริหารส่วนตำบลควนเมา ผู้บริหารระดับหัวหน้าสำนัก/ผู้อำนวยการกอง บุคลากรขององค์การบริหารส่วนตำบลควนเมาสภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นแวดล้อมในสังคมภายใต้ความต้องการและความพึงพอใจของประชาชนในเขตรับผิดชอบองค์การบริหารส่วนตำบลควนเมา

 **บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในองค์การบริหารส่วนตำบลควนเมาให้เกิดประโยชน์เพื่อดำเนินการขยายแผน โครงการ งานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์การบริหารส่วนตำบลควนเมาโดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

-1-

**2. วัตถุประสงค์ของการติดตามและประเมินผล**

 การติดตามและประเมินผลแผนพัฒนาท้องถิ่นสี่ปีมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

 1. เพื่อเป็นเครื่องมือในการบริหารราชการท้องถิ่นขององค์การบริหารส่วนตำบลควนเมาซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพ และประสิทธิผล

 2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

 3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์การบริหารส่วนตำบลควนเมา

 4. เพื่อทราบถึงสถานภาพการบริหารการใช้จ่ายงบประมาณขององค์การบริหารส่วนตำบลควนเมา

 5. เพื่อสร้างความรับผิดชอบของนายกองค์การบริหารส่วนตำบลควนเมา ปลัดองค์การบริหารส่วนตำบล หัวหน้าระดับสำนัก/กอง ทุกระดับขององค์การบริหารส่วนตำบลควนเมาที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในชุมชนหรือสังคมส่วนรวมมากที่สุด

 6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ พ.ศ. 2561

**3. ขั้นตอนการติดตามและประเมินผล**

 ระเบียบกระทรวงมหาดไทยว่าด้วยการจัดทำแผนพัฒนาขององค์การบริหารส่วนตำบลควนเมา พ.ศ. 2548 และแก้ไขเพิ่มเติม (ฉบับที่ 2) พ.ศ. 2559ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้(1) กำหนดแนวทาง วิธีการในการติดตามและประเมินผลแผนพัฒนา(2) ดำเนินการติดตามและประเมินผลแผนพัฒนา (3)รายงานผลและเสนอความเห็นซึ่งได้จากการติดตามและประเมินผลแผนพัฒนาต่อนายกองค์การบริหารส่วนตำบลควนเมาเพื่อให้นายกองค์การบริหารส่วนตำบลควนเมาเสนอต่อสภาองค์การบริหารส่วนตำบลควนเมา และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

 **1. การดำเนินการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

 1) สมาชิกสภาองค์การบริหารส่วนตำบลควนเมาที่สภา ฯ คัดเลือก จำนวน 3 คน

 2) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

-2-

 3) ผู้แทนหน่วยงานที่เกี่ยวข้องที่นายกองค์การบริหารส่วนตำบลควนเมาคัดเลือก จำนวน 2 คน

 4) หัวหน้าส่วนการบริหารที่คัดเลือกกันเองจำนวน 2 คนและผู้ทรงคุณวุฒิที่นายกองค์การบริหารส่วนตำบลควนเมาคัดเลือกจำนวน 2 คน

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมา ต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่นสี่ปี ดังนี้

 1. ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนาท้องถิ่น สี่ปีโดยการกำหนดกรอบ แนวทาง วิธีการ และห้วงเวลาให้เหมาะสมกับองค์การบริหารส่วนตำบลควนเมา

 2. ดำเนินการติดตามและประเมินพัฒนาท้องถิ่นสี่ปีตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดระยะเวลา

 3. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นสี่ปีต่อนายกองค์การบริหารส่วนตำบลควนเมาเพื่อดำเนินการต่อไป

 **2. การกำหนดแนวทางและวิธีการ**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมาได้กำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาขององค์การบริหารส่วนตำบลควนเมาดังนี้

 **­**2.1 การกำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผลการนำผลไปใช้ประโยชน์อย่างไร เมื่อใด ข้อมูลหลักๆที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม

2.2 วางแผนติดตามและประเมินผลจะนำวัตถุประสงค์และขอบเขตในการติดตามงานจาก ข้อ2.1 มาวิเคราะห์ แล้วเขียนรายละเอียด ซึ่งประกอบด้วย ประเด็นหลักๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

 2.3 ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่างๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

 2.4 การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบการเขียนFlow Chart การแสดงแผนภูมิแกนท์(Gantt Chart) หรืออาจใช้หลายๆวิธีประกอบกันตามความเหมาะสมของพื้นที่องค์การบริหารส่วนตำบลควนเมา

 -3-

2.5 รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่นทั้งนี้ การรายงานผลการติดตามแผนงานโครงการหนึ่งๆ อาจมีหลายลักษณะก็ได้ตามความเหมาะสมขององค์การบริหารส่วนตำบลควนเมาในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม

 2.6 รายงานผลคณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาขององค์การบริหารส่วนตำบลควนเมาต่อนายกองค์การบริหารส่วนตำบลควนเมาเพื่อให้นายก ฯ เสนอต่อสภาองค์การบริหารส่วนตำบลควนเมา และคณะกรรมการพัฒนาท้องถิ่นขององค์การบริหารส่วนตำบลควนเมาโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

 2.7 การวินิจฉัยสั่งการการนำเสนอเพื่อให้เกิดการเปลี่ยนแปลง ปรับปรุง แก้ไขที่ดีหลังจากคณะกรรมการติดตามและประเมินผลแผนพัฒนาขององค์การบริหารส่วนตำบลควนเมาหรือผู้เกี่ยวข้องหรือผู้มีอำนาจในสำนัก กอง ได้รับรายงานสรุปแล้วจะวินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อนายกองค์การบริหารส่วนตำบลควนเมา

 **3. การรายงานผล**

 คณะกรรมการติดตามและประเมินผลแผนพัฒนาขององค์การบริหารส่วนตำบลควนเมามีอำนาจหน้าที่ในการรายงานผลและเสนอความเห็นซึ่งได้จากการติดตามและประเมินผลแผนพัฒนาต่อนายกองค์การบริหารส่วนตำบลควนเมาเพื่อให้นายกองค์การบริหารส่วนตำบลควนเมาเสนอต่อสภาองค์การบริหารส่วนตำบลควนเมาและคณะกรรมการพัฒนาขององค์การบริหารส่วนตำบลควนเมาโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

 **4. เครื่องมือการติดตามและประเมินผล**

 เครื่องมือการติดตามและประเมินผลแผนพัฒนาท้องถิ่น(Monitoring and evaluation tools for local development plans) เป็นสิ่งของ วัสดุ  อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาองค์การบริหารส่วนตำบลควนเมาใช้ในการเก็บข้อมูลการติดตามผลรวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น  แบบสอบถามวัดทัศนคติมาตราส่วนประมาณค่า และวิธีการ เป็นต้น และหรือโดยการสร้างเครื่องการติดตามและประเมินผลแผนพัฒนาท้องถิ่นได้แก่แบบสอบถาม (Questionnaires) แบบสัมภาษณ์  (Interview) และแบบสังเกตการณ์  (Observation) เป็นต้น  โดยอาศัยสภาพพื้นที่ทั่วไป อำนาจหน้าที่ ภารกิจขององค์การบริหารส่วนตำบลควนเมารวมถึงผู้มีส่วนได้เสียในท้องถิ่นรวมทั้งเกณฑ์มาตรฐาน แบบต่าง ๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว  จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม  ดำเนินการสำรวจและเก็บข้อมูล วิเคราะห์ข้อมูล สรุปข้อมูลที่เป็นจริงต่อไป

 **1. กรอบและแนวทางในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมากำหนดกรอบและแนวทางในการติดตามและประเมินผล ดังนี้

 -4-

 1.1 กำหนดกรอบเวลา (Time&TimeFrame) โดยกำหนดกรอบระยะเวลา ดังนี้

 1) ประชุมคณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมาอย่างน้อยปีละ2 ครั้ง

 2) สรุปผลการติดตามและประเมินผลภาพรวมทุกครั้ง

 3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อนายกองค์การบริหารส่วนตำบลควนเมาภายในวันที่ 15 เมษายน และภายในวันที่ 15 ตุลาคม เพื่อให้นายกองค์การบริหารส่วนตำบลควนเมาเสนอสภาองค์การบริหารส่วนตำบลควนเมาภายในระยะเวลาที่กำหนด

 1.2 ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ขององค์การบริหารส่วนตำบลควนเมา

 1.3 ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในองค์การบริหารส่วนตำบลควนเมามาปฏิบัติงาน

 1.4 ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ 4 ปี วัดได้จากช่องปีงบประมาณและที่ผ่านมา โครงการที่ต่อเนื่องจากปีงบประมาณที่ผ่านมา

 1.5 ประสิทธิภาพ (Efficiency)เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นขององค์การบริหารส่วนตำบลควนเมาซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

 1.6 ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น

 กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สภาพแวดล้อมขององค์การบริหารส่วนตำบลควนเมาทั้งในระดับหมู่บ้านและระดับตำบล และอาจรวมถึงอำเภอและจังหวัดด้วย เพราะว่ามีความสัมพันธ์และปฏิสัมพันธ์ในเชิงการพัฒนาท้องถิ่นแบบองค์รวมของจังหวัดเดียวกัน

 **2. ระเบียบ วิธีในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมากำหนดระเบียบ วิธีในการติดตามและประเมินผล ดังนี้

 2.1 ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ๆ ที่สำคัญ 3 ประการ คือ

 1) ผู้เข้าร่วมติดตามและประเมินผล

 2) เครื่องมือ

 3) กรรมวิธีหรือวิธีการต่าง ๆ

-5-

 2.2 วิธีในการติดตามและประเมินผลแผนพัฒนา

 1) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้

 2) การสำรวจ (survey)เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต(observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่บุคลากรขององค์การบริหารส่วนตำบลควนเมาเป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้

 **3. กำหนดเครื่องมือที่ใช้ในการติดตามและประเมินผล**

 คณะกรรมการติดตามและประเมินผลแผนพัฒนาท้องถิ่นขององค์การบริหารส่วนตำบลควนเมากำหนดเครื่องมือที่ใช้ในการติดตามและประเมินผลดังนี้

 3.1 การทดสอบและการวัด (Tests & Measurements) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงาน และแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น เช่น การทดสอบและการวัดโครงการก่อสร้างถนนลาดยางชนิดแอลฟัลท์ติกคอนกรีต(จะใช้การทดสอบและการวัดอย่างไร) โครงการจัดงานประเพณีวันลอยกระทงประจำปี (จะใช้การทดสอบและการวัดอย่างไร)โครงการพัฒนาแหล่งเรียนรู้และภูมิปัญญาท้องถิ่น (จะใช้การทดสอบและการวัดอย่างไร) เป็นต้น

 3.2 การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้ายๆ กับการพูดสนทนาอย่างไม่มีพิธีรีตอง ไม่เคร่งครัดในขั้นตอน

 3.3 การสังเกต (Observations) คณะกรรมการติดตามและประเมินผลแผนพัฒนาองค์การบริหารส่วนตำบลควนเมาใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นขององค์การบริหารส่วนตำบลควนเมามีการบันทึกการสังเกต แนวทางในการสังเกต และกำหนดการดำเนินการสังเกต (1) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชาชนในหมู่บ้านหรือตัวบุคคล ชุมชน มีกิจกรรมร่วมกัน(2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในองค์การบริหารส่วนตำบลควนเมา

 3.4 การสำรวจ (surveys) ในที่นี่หมายถึง การสำรวจเพื่อประเมินความคิดเห็น การรับรู้ ทัศนคติความพึงพอใจ ความจำเป็น ความต้องการของประชาชนในตำบล.../องค์การบริหารส่วนตำบลควนเมาคณะกรรมการติดตามและประเมินผลแผนพัฒนาองค์การบริหารส่วนตำบลควนเมาจะมีการบันทึกการสำรวจ และทิศทางการสำรวจไว้เป็นหลักฐาน

 3.5 เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ค่าเป้าหมายกลยุทธ์แผนงานผลผลิตหรือโครงการ วิสัยทัศน์ขององค์การบริหารส่วนตำบลควนเมา

 - 6 -

**5. ประโยชน์ของการติดตามและประเมินผล**

 การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นสี่ปีในอนาคต ประโยชน์ต่าง ๆ แยกเป็นหัวข้อได้ดังนี้

 1. ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการซึ่งจะทำให้วิธีการปฏิบัติดำเนินการไปแนวทางเดียวกัน

 2. ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นสี่ปีและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

 3. ช่วยให้การใช้ทรัพยากรต่างๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

 4. สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

 5. กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

 6. การวินิจฉัย สั่งการ นายกองค์การบริหารส่วนตำบลควนเมา ปลัด ผู้บริหารระดับสำนัก/กองต่าง ๆ ขององค์การบริหารส่วนตำบลควนเมาสามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

 7. ทำให้ภารกิจต่าง ๆ ของบุคลากรในองค์การบริหารส่วนตำบลควนเมาแต่ละคน แต่ละสำนัก/กองมีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายขององค์การบริหารส่วนตำบลควนเมาเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

 8. สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตรับผิดชอบขององค์การบริหารส่วนตำบล ควนเมา

-7-

**ส่วนที่ 2**

**การติดตามและประเมินผล**

**1. การติดตามและประเมินผลยุทธศาสตร์ ปีงบประมาณ พ.ศ. 2561**

 **1.1 เดือนตุลาคม 2560 - 30 กันยายน 2561**

องค์การบริหารส่วนตำบลควนเมา ได้กำหนดแนวทางในการติดตามและประเมินผลการดำเนินงาน โดยพิจารณาความสอดคล้องของโครงการพัฒนากับนโยบายของผู้บริหารองค์การบริหารส่วนตำบลควนเมาวิสัยทัศน์และยุทธศาสตร์การพัฒนาในช่วงสี่ปี (พ.ศ. 2561 – 2564 ) และการจัดสรรงบประมาณรายจ่ายประจำปีสำหรับโครงการพัฒนาตามยุทธศาสตร์ต่างๆเพื่อจัดทำเป็นรายงานการติดตามและประเมินผลภาพรวมของความสำเร็จในการดำเนินงานตามโครงการพัฒนาในยุทธศาสตร์ต่างๆที่ได้รับการจัดสรรงบประมาณ

ในส่วนที่ 2 นี้ จึงเป็นการสรุปนโยบายของผู้บริหารองค์การบริหารส่วนตำบลควนเมา วิสัยทัศน์และยุทธศาสตร์การพัฒนาในช่วงสี่ปี (พ.ศ. 2561 – 2564 ) และการจัดสรรงบประมาณรายจ่ายประจำปีงบประมาณพ.ศ. 2561 เพื่อให้เห็นภาพรวมของทิศทางการพัฒนาที่องค์การบริหารส่วนตำบลควนเมาได้กำหนดไว้และได้นำมาใช้เป็นกรอบในการติดตามและประเมินผลการดำเนินงานต่อไป

**นโยบายผู้บริหารองค์การบริหารส่วนตำบล**

**“วิสัยทัศน์การพัฒนาองค์การบริหารส่วนตำบลควนเมา”**

 **“บริหารที่ดี มีคุณภาพ ต้องทราบปัญหา นำมาแก้ไข”**

 ครอบคลุมทุกด้าน เพื่อให้เกิดประโยชน์สุขต่อพี่น้องประชาชนตำบลควนเมา ซึ่งกำหนดนโยบายการ

 พัฒนา 9 ด้าน ดังนี้

**1.นโยบายด้านโครงสร้างพื้นฐาน**

 1.1 ส่งเสริม สนับสนุนให้มีน้ำประปา และบริหารจัดการน้ำประปาให้มีคุณภาพ ปรับปรุงแก้ไข

 เพิ่มเติม ตามความเหมาะสมตามสภาพพื้นที่และวางแผนการใช้น้ำในอนาคต

 1.2 ให้มีและปรับปรุง พัฒนาแหล่งน้ำเพื่อให้เกิดประโยชน์ต่อการด้านการอุปโภค บริโภคและด้าน

 การเกษตรอย่างทั่วถึง

 1.3 ซ่อมแซม ปรับปรุง ก่อสร้างถนนสายหลักและสายรองให้ได้มาตรฐาน

 1.4 ให้มีและปรับปรุงทางระบายน้ำ

 1.5 ให้มีและวางระบบผังเมือง

 1.6 ซ่อมแซม ปรับปรุง ขยายเขตไฟฟ้า และไฟฟ้าสาธารณะ

 1.7 จัดทำเครื่องหมายจราจร ป้ายบอกสถานที่

 1.8 ให้มีระบบสื่อสารและโทรคมนาคม

 1.9 ซ่อมแซม ปรับปรุง ก่อสร้างอาคารและสถานที่ให้เพียงพอ

 **2. นโยบายด้านเศรษฐกิจ**

 ส่งเสริม สนับสนุนพัฒนาอาชีพหลัก อาชีพเสริมเพิ่มรายได้และลดรายจ่าย

 2.1 ส่งเสริมกลุ่มอาชีพตามแนวทางเศรษฐกิจพอเพียง

 2.2 เพิ่มช่องทางการจำหน่ายสินค้าและผลิตภัณฑ์กลุ่มอาชีพ

 2.3 สนับสนุนกิจกรรมของคณะกรรมการหมู่บ้าน

 2.4 ส่งเสริม สนับสนุนเพิ่มศักยภาพของศูนย์บริการและถ่ายทอดเทคโนโลยี

-8-

 **3. ด้านการศาสนา วัฒนธรรม จารีตประเพณีและภูมิปัญญาท้องถิ่น**

 3.1 ส่งเสริมและพัฒนาสตรี เด็ก เยาวชน ผู้สูงอายุ ผู้พิการและผู้ด้อยโอกาส

 3.2 ส่งเสริม สนับสนุนกองทุนสวัสดิการชุมชน

 3.3 ส่งเสริม ให้ความรู้สายใยแห่งความผูกพันระหว่างครอบครัวและชุมชน

 3.4 สงเคราะห์ ช่วยเหลือ ดูแลประชาชนตามเกณฑ์ที่ทางราชการกำหนด

 3.5 สร้างความเข้มแข็งให้ชุมชน เน้นการมีส่วนร่วมของประชาชนและภาคประชาสังคม

 **4. นโยบายด้านสาธารณสุข**

 4.1 ป้องกันและระงับโรคติดต่อ

 4.2 สนับสนุนกองทุนหลักประกันสุขภาพองค์การบริหารส่วนตำบลควนเมา

 4.3 ส่งเสริม สนับสนุนกิจกรรมอาสาสมัครสาธารณสุขประจำหมู่บ้าน (อสม.)

 4.4 ส่งเสริม สนับสนุนกิจกรรมและจิตเวชสู่ชุมชนโดยร่วมกับอาสาสมัครสาธารณสุขประจำหมู่บ้าน

 และสถานีอนามัยเฉลิมพระเกียรติฯ ตลอดจนโรงพยาบาล

 5. นโยบายการบริหารจัดการและอนุรักษ์ทรัพยากรธรรมชาติและสิ่งแวดล้อม

 5.1 ปรับปรุงภูมิทัศน์ในตำบลให้น่าอยู่และสร้างจิตสำนึกให้ชุมชนรักธรรมชาติ ห่วงใยสิ่งแวดล้อมและ

 ทรัพยากรธรรมชาติ

 5.2 จัดหาที่ทิ้งขยะในพื้นที่ที่เหมาะสม

 5.3 บริหารจัดการขยะมูลฝอย และกำจัดขยะมูลฝอยอย่างมีประสิทธิภาพ

 5.4 บริหารจัดการความร่วมมือระหว่างองค์กรปกครองส่วนท้องถิ่นและหน่วยงานอื่นในการบริหาร

 จัดการขยะและกำจัดขยะมูลฝอย

 6. **นโยบายด้านการจัดระเบียบชุมชน สังคมและรักษาความสงบเรียบร้อย**

 6.1 ส่งเสริมสนับสนุนกิจกรรมอาสาสมัครป้องกันภัยฝ่ายพลเรือน มิสเตอร์เตือนภัย กู้ชีพกู้ภัยและ

 ศูนย์ อปพร.อบต.ควนเมา

 6.2 จัดหาวัสดุ อุปกรณ์เครื่องใช้เกี่ยวกับการป้องกันและบรรเทาสาธารณภัย

 6.3 ประสานงานด้านการรักษาความสงบเรียบร้อยระหว่างผู้นำฝ่ายปกครอง ตำรวจ กลุ่มมวลชนต่าง ๆ

 ในตำบล

 6.4 ส่งเสริมสนับสนุนพลังทางสังคมในการป้องกันและแก้ไขปัญหายาเสพติดตลอดจนความยุติธรรมที่มี

 ต่อชุมชน

 6.5 ดำเนินการความร่วมมือระหว่างองค์กรปกครองส่วนท้องถิ่นและหน่วยงานของรัฐองค์กรเอกชนใน

 การจัดระเบียบ ชุมชนสังคมและรักษาความสงบเรียบร้อย

 **7. นโยบายด้านเทคโนโลยีสารสนเทศ**

 7.1 ส่งเสริม สนับสนุนติดตั้งระบบสื่อสาร

 7.2 ส่งเสริม สนับสนุนด้านเทคโนโลยีการสื่อสารและการเรียนรู้

 **8. นโยบายด้านการศึกษา การกีฬา ศาสนา ศิลปวัฒนธรรมและการท่องเที่ยว**

 8.1 ส่งเสริม สนับสนุนการจัดการศึกษาศูนย์พัฒนาเด็กเล็กให้มีมาตรฐาน ไปสู่การจัดตั้งโรงเรียนอนุบาล

 ในระดับที่สูงขึ้น

 8.2 สนับสนุน วัสดุ อุปกรณ์เกี่ยวกับการศึกษา

 8.3 สนับสนุนสนามเด็กเล่น สถานที่ออกกำลังกาย

 8.4 สนับสนุนกิจกรรมด้านนันทนาการต่าง ๆ เช่น แอโรบิก กลองยาว มวยไทย ฯลฯ

 8.5 ส่งเสริม สนับสนุนการกีฬาในตำบล / หมู่บ้าน ตลอดจนวัสดุอุปกรณ์กีฬา

-9-

 8.6 ส่งเสริม สนับสนุนภูมิปัญญาท้องถิ่น ศิลปะ ประเพณีและวัฒนธรรมของท้องถิ่น

 8.7 ส่งเสริม สนับสนุน อนุรักษ์ และทำนุบำรุงศาสนา และวันสำคัญต่าง ๆ

 8.8 ส่งเสริม สนับสนุนแหล่งท่องเที่ยวเชิงเกษตร

 **9. นโยบายด้านการเมืองการบริหาร**

 9.1 ยึดหลักธรรมมาภิบาลหรือการบริหารกิจการที่ดี เป็นหลักในการบริหารจัดการองค์การบริหารส่วน

 ตำบล

 9.2 ปรับปรุง เพิ่มประสิทธิภาพในการพัฒนารายได้โดยใช้แผนที่ภาษีและทะเบียนทรัพย์สิน เป็น

 เครื่องมือในการบริหารจัดการ

 9.3 ยกฐานะองค์การบริหารส่วนตำบลควนเมาเป็นเทศบาลตำบล

 9.4 พัฒนาบุคลากรให้มีความรู้ ความสามารถ มีคุณธรรม จริยธรรม

 9.5 ประสานงานหน่วยงานของรัฐ เอกชน ผู้นำท้องที่และท้องถิ่นเข้ามามีส่วนร่วมในการทำงาน ร่วมคิด

 ร่วมทำ ร่วมตรวจสอบ และร่วมติดตามประเมินผล

 9.6 เพิ่มช่องทางการรับรู้ข้อมูลข่าวสารให้กับประชาชน เช่น การจัดทำวาสารหอกระจายข่าวเสียงตาม

 สาย

 9.7 พัฒนาเครื่องมือ เครื่องใช้ อุปกรณ์ในการทำงานอย่างเพียงพอ ทันสมัย ต่อสภาพปัจจุบัน

 9.8 ส่งเสริมสนับสนุนองค์การบริหารส่วนตำบลเข้าสู่ประชาคมอาเซียน

 **2.ยุทธศาสตร์ขององค์กรปกครองส่วนท้องถิ่น**

 **2.1 วิสัยทัศน์การพัฒนาขององค์การบริหารส่วนตำบลควนเมา**

“โครงสร้างพื้นฐานสะดวก การศึกษาเข้มแข็ง เศรษฐกิจมั่นคง แหล่งท่องเที่ยวเชิงอนุรักษ์ ตำบลน่าอยู่”

 **พันธกิจการพัฒนาองค์การบริหารส่วนตำบลควนเมา**

1. จัดให้มีและบำรุงรักษาทางบกและทางน้ำ
2. บำรุงการไฟฟ้าและแสงสว่าง
3. จัดให้มีน้ำเพื่อการอุปโภค บริโภคและการเกษตร
4. ส่งเสริมการศึกษาและสร้างเครือข่ายการเรียนรู้
5. บำรุงและส่งเสริมการประกอบอาชีพของประชาชน
6. ให้มีและบำรุงการท่องเที่ยว การพักผ่อนหย่อนใจและสวนสาธารณะ
7. ป้องกันโรคและระงับโรคติดต่อ
8. ส่งเสริมการพัฒนา เด็ก สตรี เยาวชน ผู้สูงอายุและผู้พิการ
9. คุ้มครอง ดูแล บำรุงรักษาทรัพยากรธรรมชาติและสิ่งแวดล้อม
10. บำรุงรักษาศิลปะ จารีตประเพณีและภูมิปัญญาท้องถิ่น
11. จัดให้มีอาคารที่ทำการ และเครื่องมือ เครื่องใช้ที่เพียงพอต่อการให้บริการประชาชน

 -10 -

**จุดมุ่งหมาย**

1. ระบบโครงสร้างพื้นฐาน สะดวกทั่วถึงและเพียงพอ
2. เด็กเยาวชนที่ขาดโอกาสทางการศึกษา มีช่องทางโอกาสทางการศึกษา มีช่องทางและโอกาสเข้าสู่ระบบการศึกษาเพิ่มขึ้น
3. ประชาชนมีอาชีพและรายได้เพียงพอ
4. แหล่งท่องเที่ยวทางธรรมชาติได้รับการพัฒนาอย่างเหมาะสม สอดคล้องกับศักยภาพของพื้นที่
5. ประชาชนมีคุณภาพชีวิตที่ดีขึ้น
6. ทรัพยากรธรรมชาติและสิ่งแวดล้อมได้รับการคุ้มครอง ดูแล และบำรุงรักษา
7. ศิลปวัฒนธรรม จารีตประเพณีและภูมิปัญญาท้องถิ่น ได้รับการอนุรักษ์และสืบทอด
8. การให้บริการประชาชนเป็นไปอย่างมีประสิทธิภาพและประสิทธิผล

**ยุทธศาสตร์การพัฒนาองค์การบริหารส่วนตำบลควนเมาและแนวทางการพัฒนา 6 ยุทธศาสตร์ ดังนี้**

* 1. **ยุทธศาสตร์การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์**

**เป้าประสงค์**

 พัฒนาบำรุงรักษาเส้นทางคมนาคม ระบบสาธารณูปโภค สาธารณูปการ และงานก่อสร้างต่าง ๆ ที่ได้มาตรฐาน

**ตัวชี้วัดระดับเป้าประสงค์**

1. เส้นทางคมนาคมมีความสะดวก ปลอดภัยในการสัญจรไป – มา
2. ทุกครัวเรือนมีไฟฟ้าใช้อย่างทั่วถึง
3. ระบบประปาหมู่บ้านมีคุณภาพ สะอาดและปลอดภัย

**กลยุทธ์**

 1 ก่อสร้าง ปรับปรุง บำรุงรักษาถนน สะพาน ท่อระบายน้ำและทางเท้า

 2 พัฒนาระบบจราจร

 3 พัฒนาและจัดหาแหล่งน้ำเพื่ออุปโภคบริโภคและเพื่อการเกษตร

 4 พัฒนาระบบโทรคมนาคม

 5 พัฒนาระบบไฟฟ้าสาธารณะ

 6. พัฒนาเพิ่มศักยภาพแหล่งท่องเที่ยว

**2. ยุทธศาสตร์การพัฒนาคุณภาพชีวิตและส่งเสริมการศึกษาเรียนรู้แบบองค์รวม**

**เป้าประสงค์**

 ประชาชนในตำบลมีคุณภาพชีวิตที่ดีและสังคมน่าอยู่

**ตัวชี้วัดระดับเป้าประสงค์**

 1. ระดับคุณภาพชีวิตของประชาชนภายในตำบลเพิ่มขึ้นอย่างต่อเนื่อง

 2. สวัสดิการสำหรับผู้สูงอายุ ผู้พิการ ผู้ป่วยเอดส์

 3. ประชาชนมีสุขภาพแข็งแรง

 -11-

**กลยุทธ์**

1. ส่งเสริมการจัดสวัสดิการและนันทนาการ
2. ส่งเสริมสุขภาพอนามัยของประชาชน
3. การรักษาความปลอดภัยในชีวิตและทรัพย์สินของประชาชน
4. พัฒนาศักยภาพบุคคล
5. ส่งเสริมการศึกษาของประชาชนทุกระดับ
6. การพัฒนาเพิ่มช่องทางในการรับรู้ข่าวสารให้แก่ประชาชน

**3. ยุทธศาสตร์การพัฒนาและส่งเสริมการมีส่วนร่วมของประชาชน**

**เป้าประสงค์**

1. ส่งเสริมให้ประชาชนมีคุณภาพชีวิตที่ดี

2. เพื่อให้ประชาชนมีสุขภาพแข็งแรง

3. เพื่อพัฒนาระบบการบริหารจัดการของ อบต.ให้มีประสิทธิภาพ ตามหลักการบริหารจัดการบ้านเมืองที่ดี

4. เพื่อส่งเสริม และผลักดันให้ประชาชนทุกภาคส่วน เข้ามามีส่วนร่วมในการดำเนินงานในด้านต่าง ๆ ของ อบต. ให้ประสบความสำเร็จลุล่วงได้ด้วยดี

 **ตัวชี้วัดระดับเป้าประสงค์**

1. อบต.มีการบริหารจัดการตามหลักธรรมาภิบาลที่มีประสิทธิภาพ

2. ประชาชนทุกภาคส่วนเข้ามามีส่วนร่วมและรับรู้ในการแก้ปัญหาของ อบต.มากขึ้น

**กลยุทธ์**

 1 ส่งเสริมการมีส่วนร่วมของประชาชน

 2 ส่งเสริมระบบป้องกันและบรรเทาสาธารณภัย

 3 พัฒนาระบบการบริหารจัดการองค์กรปกครองส่วนท้องถิ่น

**4. ยุทธศาสตร์การพัฒนาด้านการอนุรักษ์พลังงานและการจัดการทรัพยากรธรรมชาติ**และ**สิ่งแวดล้อมอย่างยั่งยืน**

**เป้าประสงค์**

1. ส่งเสริมให้ประชาชนเห็นคุณค่า และมีจิตสำนึกตระหนักในการดูแลทรัพยากรธรรมชาติและสิ่งแวดล้อม
2. ส่งเสริมให้ประชาชนเข้ามีส่วนร่วมในกิจกรรมการอนุรักษ์ทรัพยากรธรรมชาติ

**ตัวชี้วัดระดับเป้าประสงค์**

1. ประชาชนมีจิตสำนึกและความตระหนักในการจัดการทรัพยากรธรรมชาติและสิ่งแวดล้อม
2. ประชาชนมีส่วนร่วมในการอนุรักษ์ทรัพยากรธรรมชาติแวดล้อม

**กลยุทธ์**

1. สร้างจิตสำนึกและตระหนักในการจัดการทรัพยากรธรรมชาติและสิ่งแวดล้อม

 2. จัดระบบบำบัดน้ำเสีย กลิ่น ควัน และเสียง

-12-

 3. บำบัดและกำจัดขยะมูลฝอย

 4. พัฒนาพลังงานทางเลือก

**5. ยุทธศาสตร์การพัฒนาด้านอนุรักษ์และส่งเสริมประเพณี วัฒนธรรมและภูมิปัญญาท้องถิ่น**

 **เป้าประสงค์**

เพื่อสืบทอดศิลปวัฒนธรรมประเพณีท้องถิ่นให้อยู่สืบไป

 **ตัวชี้วัดระดับเป้าประสงค์**

ประชาชน สืบทอด ฟื้นฟู อนุรักษ์ศิลปะ วัฒนธรรม ประเพณี แหล่งเรียนรู้ ภูมิปัญญาท้องถิ่นและปราชญ์ชาวบ้านในชุมชนท้องถิ่นให้คงอยู่สืบไป

 **กลยุทธ์**

 ประชาชน สืบทอด ฟื้นฟู อนุรักษ์ศิลปะ วัฒนธรรม ประเพณี แหล่งเรียนรู้ ภูมิปัญญาท้องถิ่น และปราชญ์ชาวบ้านในชุมชนท้องถิ่นให้คงอยู่สืบไป

**6. ยุทธศาสตร์การพัฒนาด้านการอยู่ดีมีสุขของท้องถิ่น**

**เป้าประสงค์**

1. ส่งเสริมและสนับสนุนการขับเคลื่อนการเกษตรแบบผสมผสาน เกษตรทางเลือก เกษตรอินทรีย์
2. ส่งเสริมและสนับสนุนให้ประชาชนมีความรู้ เข้าใจและนำหลักปรัชญาเศรษฐกิจพอเพียงมาใช้ในการดำเนินชีวิตอย่างถูกต้อง

**ตัวชี้วัดระดับเป้าประสงค์**

1. กิจกรรมตามโครงการขับเคลื่อนระบบเกษตรทางเลือก เกษตรอินทรีย์ และกระบวนการเรียนรู้แก่เกษตร

2. ส่งเสริมแหล่งเรียนรู้ด้านการเกษตร เพื่อส่งเสริม และฝึกอบรม การประกอบอาชีพและขยายผลตามแนวคิดเศรษฐกิจพอเพียง

**กลยุทธ์**

 พัฒนาส่งเสริมอาชีพให้กับประชาชน

 -13-

2.การวิเคราะห์เพื่อพัฒนาท้องถิ่น

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์ชาติ** **20 ปี** | **แผนพัฒนาเศรษฐกิจและสังคมแห่งชาติ** **ฉบับที่ 12** | **ยุทธศาสตร์จังหวัด/กลุ่มจังหวัด/ภาค** | **ยุทธศาสตร์จังหวัด** | **ยุทธศาสตร์****ขององค์การบริหารส่วนตำบลควนเมาในเขตจังหวัดตรัง** | **ยุทธศาสตร์ของ****องค์การบริหารส่วนตำบลควนเมา** | **โครงการเพื่อการพัฒนาท้องถิ่น ปี 2561** |
| **ตามแผน** | **ดำเนินการจริง** |
| ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม | ยุทธศาสตร์ด้านการพัฒนาโครงสร้างพื้นฐานและระบบโลจิสติกส์ | ยุทธศาสตร์ที่ 1พัฒนาการท่องเที่ยวทางทะเลที่มีคุณภาพระดับโลก อย่างยั่งยืน | ยุทธศาสตร์ที่ 1สร้างฐานเศรษฐกิจของจังหวัดด้านเกษตรกรรมอุตสาหกรรม และการท่องเที่ยวที่มั่งคั่งและยั่งยืน | ยุทธศาสตร์ที่1 การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์ | ยุทธศาสตร์ที่ 1 การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์ | **80** | **7** |
| ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม | ยุทธศาสตร์การสร้างความเป็นธรรมลดความเหลื่อมล้ำในสังคม | ยุทธศาสตร์ที่ 2การสร้างมูลค่าเพิ่มให้สินค้าเกษตร ประมง และปศุสัตว์ ที่มีศักยภาพในพื้นที่เพื่อให้ชุมชนเกิดความเข้มแข็งอย่างยั่งยืน | ยุทธศาสตร์ที่ 3 เสริมสร้างความมั่นคงทางสังคมพัฒนาคุณภาพชีวิตและการศึกษาเรียนรู้อย่างมีคุณภาพ | ยุทธศาสตร์ที่ 2 ด้านคุณภาพชีวิตและส่งเสริมการศึกษาเรียนรู้แบบองค์รวม | ยุทธศาสตร์ที่ 2 การพัฒนาด้านคุณภาพชีวิตและส่งเสริมการศึกษาเรียนรู้แบบองค์รวม | **68** | **27** |
| ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม | ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน | ยุทธศาสตร์ที่ 1พัฒนาการท่องเที่ยวทางทะเลที่มีคุณภาพระดับโลก อย่างยั่งยืน | ยุทธศาสตร์ที่ 4 บริหารจัดการทรัพยากร ธรรมชาติและสิ่งแวดล้อม อย่างเหมาะสม กับชุนชน/พื้นที่และมีความยั่งยืน | ยุทธศาสตร์ที่ 7 การพัฒนาด้านการเมือง การบริหารและการพัฒนาบุคลากร ของท้องถิ่น | ยุทธศาสตร์ที่ 3 การพัฒนา และการมีส่วนร่วมของประชาชน | **36** | **11** |
| ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม | ยุทธศาสตร์ด้านการเติบโตที่เป็นมิตรกับสิ่งแวดล้อมเพื่อการพัฒนาอย่างยั่งยืน | ยุทธศาสตร์ที่ 1 พัฒนาการท่องเที่ยวทางทะเลที่มีคุณภาพระดับโลก อย่างยั่งยืน | ยุทธศาสตร์ที่ 4 บริหารจัดการทรัพยากร ธรรมชาติและสิ่งแวดล้อม อย่างเหมาะสม กับชุนชน/พื้นที่และมีความยั่งยืน | ยุทธศาสตร์ที่ 4 ด้านการอนุรักษ์พลังงานและการจัดการทรัพยากรธรรมชาติและสิ่งแวดล้อมอย่างยั่งยืน | ยุทธศาสตร์ที่ 4 การพัฒนาด้านการอนุรักษ์พลังงานและการจัดการทรัพยากรธรรมชาติและสิ่งแวดล้อม | **21** | **6** |
| ยุทธศาสตร์ด้านการสร้างความสามารถในการแข่งขัน | ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน | ยุทธศาสตร์ที่ 1 พัฒนาการท่องเที่ยวทางทะเลที่มีคุณภาพระดับโลก อย่างยั่งยืน | ยุทธศาสตร์ที่ 1สร้างฐานเศรษฐกิจ ของจังหวัดด้านเกษตรกรรมอุตสาหกรรมและการท่องเที่ยวที่มั่งคั่งและยั่งยืน | ยุทธศาสตร์ที่ 1 การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์ | ยุทธศาสตร์ที่ 5 การพัฒนาด้านอนุรักษ์และส่งเสริมประเพณี วัฒนธรรมและภูมิปัญญาท้องถิ่น  | **12** | **3** |
| ยุทธศาสตร์การพัฒนาและเสริมสร้างศักยภาพคน | ยุทธศาสตร์การเสริมสร้างและพัฒนาศักยภาพทุนมนุษย์ | ยุทธศาสตร์ที่ 1 พัฒนาการท่องเที่ยวทางทะเลที่มีคุณภาพระดับโลก อย่างยั่งยืน | ยุทธศาสตร์ที่ 4 บริหารจัดการทรัพยากรธรรมชาติและสิ่งแวดล้อมอย่างเหมาะสมกับชุนชน/พื้นที่และมีความยั่งยืน | ยุทธศาสตร์ที่ 5 การพัฒนาด้านการอนุรักษ์และส่งเสริมประเพณี วัฒนธรรม และภูมิปัญญา | ยุทธศาสตร์ที่ 6. การพัฒนาด้านอยู่ดีมีสุขของท้องถิ่น | **8** | **2** |
|  | **รวม** | **225** | **56** |

-14-

**3. การติดตามและประเมินผลโครงการ ปีงบประมาณพ.ศ. 2561**

 **3.1 ครั้งที่ 2 วันที่ 1 ตุลาคม 2560 ถึงวันที่ 30 กันยายน 2561**

 3.1.1 ยุทธศาสตร์การพัฒนาและแผนงาน

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **ด้าน** | **แผนงาน** | **หน่วยงาน****รับผิดชอบหลัก** | **หน่วยงาน****สนับสนุน** | **ดำเนินการจริง** |
| **จำนวนโครงการ** | **จำนวนเงิน****(บาท)** |
| 1) ยุทธศาสตร์การพัฒนาโครงสร้างพื้นฐานควบคู่การท่องเที่ยวเชิงอนุรักษ์ | 1.1 ด้านบริการชุมชนและสังคม1.2 ด้านการเศรษฐกิจ | 1.1 แผนงานเคหะและชุมชน1.2 แผนงานการพาณิชย์ | กองช่างกองช่าง | กองคลังสำนักปลัด,กองคลัง | 7 | 4,346,000 |
| 2) ยุทธศาสตร์การพัฒนาด้านคุณภาพชีวิตและส่งเสริมการศึกษาเรียนรู้แบบองค์รวม | 2.1 ด้านการดำเนินการอื่น2.2 ด้านบริการชุมชนและสังคม2.3 ด้านบริหารทั่วไป | 2.1 แผนงานงบกลาง2.2 แผนงานสร้างความเข้มแข็ง ฯ2.3 แผนงานการศาสนา ฯ2.4 แผนงานสาธารณสุข2.5 แผนงานการรักษาความสงบภายใน | สำนักงานปลัดสำนักงานปลัดกองการศึกษาสำนักงานปลัดสำนักงานปลัด | กองคลังกองคลัง, กองการศึกษาสำนักปลัด, กองคลังกองช่าง, กองคลังกองคลัง | 27 | 13,564,670 |
| 3) ยุทธศาสตร์การพัฒนาและส่งเสริมการมีส่วนร่วมของประชาชน | 3.1 ด้านบริหารทั่วไป3.2 ด้านบริการชุมชนและสังคม | 3.1 แผนงานบริหารงานทั่วไป3.2แผนงานการรักษาความสงบภายใน3.2 แผนงานเคหะและชุมชน3.3 แผนงานการศึกษา | สำนักงานปลัดกองช่างกองการศึกษาสำนักงานปลัด | กองคลัง, กองช่าง, กองการศึกษากองคลังกองคลังกองคลัง | 11 | 562,300 |
| 4) ยุทธศาสตร์การพัฒนาด้านการอนุรักษ์พลังงานและการจัดการทรัพยากรธรรมชาติและสิ่งแวดล้อมอย่างยั่งยืน | 4.1 ด้านการเศรษฐกิจ4.2 ด้านบริการชุมชนและสังคม | 4.1 แผนงานเกษตร4.2 แผนงานสาธารณสุข | สำนักงานปลัดสำนักงานปลัด | กองคลัง, กองช่าง, กองการศึกษากองคลัง, กองช่าง, กองการศึกษา | 6 | 151,850 |
| 5) ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรมและภูมิปัญญาท้องถิ่น | 5.1 ด้านประเพณี5.2 ด้านบริการชุมชนและสังคม | 5.1 แผนงานการเกษตร5.2 แผนงานสร้างความเข้มแข็งฯ | สำนักงานปลัดสำนักงานปลัด | กองคลัง, กองช่าง, กองการศึกษากองคลัง, กองช่าง, กองการศึกษา | 3 | 120,900 |
| 6.) ยุทธศาสตร์การพัฒนาด้านการอยู่ดีมีสุขของท้องถิ่น | 6.1 ด้านบริการชุมชนและสังคม6.2 ด้านการส่งเสริมอาชีพ | 6.1 แผนงานการศึกษา6.2 แผนงานการศาสนา ฯ6.3 แผนงานบริหารงานทั่วไป | กองการศึกษากองการศึกษาสำนักงานปลัด | กองคลัง, สำนักปลัดกองคลัง, สำนักปลัดกองคลัง, กองการศึกษา | 2 | 44,460 |
| **รวม** |  |  |  |  | **56** | **18,790,180** |

-15-

**4. สรุปการติดตามและประเมินผลโครงการ ปีงบประมาณ พ.ศ. 2561(ครั้งที่ 2 วันที่ 1 ตุลาคม 2560 ถึงวันที่ 30 กันยายน 2561 )**

องค์การบริหารส่วนตำบลควนเมา ได้บรรจุโครงการลงในแผนพัฒนาท้องถิ่นสี่ปี ( พ.ศ. 2561 ) จำนวน 225 โครงการ และได้นำโครงการต่าง ๆ บรรจุอยู่ในข้อบัญญัติ งบประมาณรายจ่ายประจำปีงบประมาณ พ.ศ. 2561 จำนวนทั้งหมด 56 โครงการ ซึ่งคิดเป็นร้อยละ 40.1 เปอร์เซ็นต์ ของโครงการทั้งหมดที่บรรจุในแผนท้องถิ่นสี่ปี ( พ.ศ. 2561 )

-16-

**ส่วนที่ 3**

**ปัญหาและอุปสรรคจากการติดตามประเมินผลแผนพัฒนา**

**ปัญหาและอุปสรรคในการปฏิบัติงาน**

1. จำนวนงบประมาณไม่เพียงพอในการดำเนินงาน

งบประมาณมีจำนวนจำกัด เมื่อเปรียบเทียบกับภารกิจที่ถ่ายโอน และความต้องการของประชาชน โดยเฉพาะด้านโครงสร้างพื้นฐานที่จะต้องดำเนินการพัฒนามีอีกมาก โครงการในแผนพัฒนาท้องถิ่นที่ได้บรรจุโครงการไว้ส่วนใหญ่ไม่สามารถนำมาตั้งในข้อบัญญัติงบประมาณรายจ่ายของแต่ละปีได้ทั้งหมดเนื่องจากงบประมาณมีน้อยทำให้ไม่สามารถแก้ไขปัญหาความต้องการของประชาชนได้อย่างเต็มที

 2. ปัญหาไม่ปฏิบัติตามแผนดำเนินการ

โครงการที่บรรจุในแผนพัฒนาประจำปี 2561 และได้รับการอนุมัติงบประมาณประจำปี นักวิเคราะห์นโยบายและแผนจะต้องนำโครงการ /กิจกรรมนั้นๆ มาจัดทำแผนดำเนินการ คือแผนที่กำหนดเงื่อนระยะเวลาของการจัดทำโครงการ ว่าจะมีการเริ่มและการสิ้นสุดของโครงการในเวลาใด เช่น บางโครงการระยะเวลาดำเนินการ 3 เดือน บางโครงการระยะเวลาดำเนินการ 6 เดือน แต่เมื่อถึงเวลาปฏิบัติจริงไม่สามารถดำเนินการได้ตามที่กำหนด เนื่องจากปัญหาด้านงบประมาณ ส่วนใหญ่จะไปเร่งดำเนินการในช่วงไตรมาสที่ 3-4 ของปีงบประมาณ.

 3. ปัญหาไม่สรุปประเมินผลโครงการ

โครงการแต่ละโครงการเมื่อดำเนินการเสร็จเรียบร้อยแล้ว ไม่สรุปและประเมินผลโครงการ

ทำให้ผู้บริหารไม่ทราบถึงปัญหาอุปสรรค ข้อดี ข้อเสีย ความเป็นไปได้และแนวทางในการปรับปรุงแก้ไข ทำให้ไม่ทราบความก้าวหน้าของโครงการ ไม่ทราบสถานการณ์ต่าง ๆ เพื่อเป็นพื้นฐานในการพิจารณาโครงการว่าจะดำเนินการต่อ หรือยุติโครงการ

 **แนวทางในการแก้ไขปัญหาและข้อเสนอแนะ**

จากปัญหาเบื้องต้นที่คณะกรรมการติดตามและประเมินผลแผนพัฒนาองค์การบริหารส่วนตำบลควนเมาแจ้งให้ทราบแล้วนั้น แนวทางในการแก้ไขปัญหา อุปสรรคและข้อเสนอแนะเพื่อให้การติดตามและประเมินผลของโครงการ/กิจกรรม ในแผนพัฒนาท้องถิ่น ที่ได้รับการจัดสรรงบประมาณประจำปี 2561 มีประสิทธิภาพจึงขอเสนอแนวทางแก้ไขปัญหาดังนี้

1.สำนัก/กอง ต้องเร่งดำเนินโครงการ /กิจกรรม ต่างๆ ในระยะเริ่มแรกของปีงบประมาณและให้สอดคล้องกับแผนดำเนินการที่ สำนัก/กอง ได้แจ้งไว้ เพื่อให้สามารถกระจายงบประมาณในการเบิกจ่าย ลดปัญหาการเบิกจ่ายหรือเร่งดำเนินการในช่วงไตรมาสสุดท้าย (กรกฎาคม -กันยายน)และสามารถดำเนินโครงการ /กิจกรรมต่างๆ ได้แล้วเสร็จภายในปีงบประมาณ เพื่อไม่ให้เกิดผลกระทบต่อเงื่อนเวลาต่อเนื่องไปยังปีงบประมาณถัดไป

2. สำนัก/กองที่รับผิดชอบโครงการ /กิจกรรม ควรประมาณงบประมาณในการจัดโครงการ/กิจกรรมให้ใกล้เคียง และสามารถปฏิบัติงานได้ เพื่อลดปัญหาการเพิ่ม -ลด งบประมาณ และสามารถควบคุมค่าใช้จ่ายงบประมาณได้อย่างต่อเนื่องและมีระบบ

-17 -

3. เมื่อดำเนินโครงการ /กิจกรรมเสร็จแล้วให้ผู้รับผิดชอบได้สรุปโครงการ รายงานผลการดำเนินโครงการในรายละเอียดการเปลี่ยนแปลงแก้ไขงบประมาณ รวมทั้งการแก้ไขเปลี่ยนแปลงเนื้องาน และแหล่งที่มาของงบประมาณให้ชัดเจน เพื่อให้ข้อมูลการทำงานของคณะกรรมการฯ มีประสิทธิภาพ ถูกต้องรวดเร็วยิ่งขึ้น

4. ควรมีการวิเคราะห์ ปัญหาและความจำเป็นเร่งด่วน รวมถึงความต้องการ ที่แท้จริงของประชาชนในท้องถิ่น เพื่อนำกิจกรรมและโครงการนั้นๆ มาจัดทำแผนพัฒนาท้องถิ่น และให้แผนพัฒนาท้องถิ่นสอดคล้องกับงบประมาณหรือรายได้ เพื่อให้แผนพัฒนามีประสิทธิภาพ และสามารถนำไปสู่การปฏิบัติได้อย่างต่อเนื่องและตรงตามความต้องการและเกิดประโยชน์สูงสุดต่อประชาชนได้อย่างแท้จริง

5. ควรจัดกิจกรรม/โครงการที่สามารถทำร่วมกันได้หลายๆ ส่วนของหน่วยงาน เพื่อสร้างการมีส่วนร่วมและลดค่าใช้จ่าย ลดภาระงานของผู้ปฏิบัติงานและประชาชนจะได้เพิ่มความสนใจในกิจกรรมขององค์การบริหารส่วนตำบลมากขึ้น

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

- 18 -